ai4bharat/Pralekha huggingface dataset:
কর্মী, জন-অভিযোগএবংপেনশনমন্ত্রক
প্রবীণ পেনশন প্রাপকদের জন্য জীবন শংসাপত্র
নয়াদিল্লী, ২৪ মার্চ, ২০২১
যেসব প্রবীণ নাগরিক পেনশন পান তাঁদের জীবন শংসাপত্র সংশ্লিষ্ট ব্যাঙ্ক বা প্রতিষ্ঠানে জমা দিতে যাতে কোনো অসুবিধা না হয় সরকার তার জন্য প্রযুক্তিগত কিছু ব্যবস্থাপনা গ্রহণ করেছে।
যাঁদের বয়স ৮০ বা তার উর্দ্ধে তাঁদের সমস্যার কথা বিবেচনা করে পয়লা অক্টোবর থেকে একটি বিশেষ কাউন্টারের ব্যবস্থা করা হয়েছে যাতে পয়লা নভেম্বর থেকে জীবন শংসাপত্র জমা দেওয়ার জন্য যে ভিড় হয় সেটির থেকে রেহাই পাওয়া যায়।
পেনশন ও পেনশন কল্যাণ দপ্তর পেশনার্স অ্যাসোসিয়েশনগুলির সহযোগিতায় ২০১৮ সাল থেকে দেশের ৭টি শহরে ডিএলসি ফ্রম হোম ক্যাম্পেন কর্মসূচি শুরু করেছে। প্রবীণ পেনশনভোগীদের এর ফলে বাড়ি থেকে ডিজিটাল পদ্ধতিতে জীবন শংসাপত্র বা লাইফ সার্টিফিকেট জমা দেওয়া যাবে। ২০১৯ সালে এই প্রকল্পের আওতায় ২৪টি শহরকে নিয়ে আসা হয়েছে। নিবন্ধীকৃত পেনশনার্স অ্যাসোসিয়েশনের সাহায্যে এ বছরেও এই সুবিধা রাখা হচ্ছে।
পোস্টম্যান এবং গ্রামীণ ডাক সেবকদের বিস্তৃত নেটওয়ার্কের সুবিধা পেতে পেনশন ও পেনশন কল্যাণ দপ্তর তাঁদের সহযোগিতা নিয়েছে। পোস্টম্যান এবং গ্রামীণ ডাক সেবকরা ডিজিটাল পদ্ধতিতে পেনশনভোগীদের লাইফ সার্টিফিকেট বা জীবন শংসাপত্র তাঁদের নিজেদের বাড়ি থেকে জমা দেওয়ার ব্যবস্থা করেছে। এর জন্য পোস্টম্যান এবং গ্রামীণ ডাক সেবকদের অত্যন্ত সামান্য অর্থ দিতে হয়। কিন্তু ব্যাঙ্কের লম্বা লাইনে দাঁড়ানোর সমস্যা থেকে অব্যাহতি মেলে।
বায়োমেট্রিক ব্যবস্থাপনায় অনেক সময় সমস্যা দেখা দেওয়ায় আইআরআইএস যন্ত্রের সাহায্যে পেনশনার্স অ্যাসোসিয়েশনের মাধ্যমে জীবন শংসাপত্র জমা দেওয়ার ব্যবস্থা নেওয়া হয়েছে। এ কাজে ১২টি রাষ্ট্রায়ত্ব ব্যাঙ্ক এগিয়ে এসেছে। তারা তাদের গ্রাহকদের জন্য দেশের ১০০টি বড় শহরে দুয়ারে ব্যাঙ্কিং ব্যবস্থা প্রকল্প চালু করেছে। পেনশনভোগীরা এই ব্যবস্থার মাধ্যমে জীবন শংসাপত্র জমা দিতে পারেন। দপ্তর ব্যাঙ্কগুলিকে আরও নির্দেশ দিয়েছে ভিডিওর মাধ্যমে গ্রাহককে শনাক্ত করতে হবে।
উত্তর পূর্বাঞ্চলের স্বাধীন দায়িত্বপ্রাপ্ত এবং প্রধানমন্ত্রীর দপ্তর, কর্মী, জনঅভিযোগ, পেনশন, আণবিক শক্তি, মহাকাশ দপ্তরের প্রতিমন্ত্রী ডঃ জীতেন্দ্র সিং আজ লোকসভায় এক লিখিত প্রশ্নের জবাবে এই তথ্য জানিয়েছেন।
প্রধানমন্ত্রীরদপ্তর
বিশিষ্ট ফরাসী যোগ শিক্ষক শ্রীমতী শার্লট শোপেইনের সঙ্গে প্রধানমন্ত্রীর সাক্ষাৎ
নতুন দিল্লি, ১৪ জুলাই, ২০২৩
প্রধানমন্ত্রী শ্রী নরেন্দ্র মোদী ১৪ই জুলাই প্যারিসে বিশিষ্ট ফরাসী যোগ শিক্ষক শ্রীমতী শার্লট শোপেইনের সঙ্গে সাক্ষাৎ করেছেন।
যোগের বিষয়ে শ্রীমতী শোপেইনের গভীর আস্থা এবং ফ্রান্সে যোগাভ্যাসের প্রসারে তাঁর নিরলস প্রয়াসের প্রশংসা করেছেন প্রধানমন্ত্রী।
যোগ কিভাবে আনন্দ সঞ্চারিত করে এবং সর্বাঙ্গীন বিকাশে সহায়ক হয় - সেবিষয়ে শ্রীমতী শোপেইন তাঁর বক্তব্য তুলে ধরেন। আন্তর্জাতিক যোগ দিবসের মাধ্যমে যোগের সম্পর্কে উৎসাহ বৃদ্ধির বিষয় নিয়েও তাঁরা আলোচনা করেছেন।
CG/CB/AS/
(
সড়কপরিবহণওমহাসড়কমন্ত্রক
শ্রী নীতিন গড়করি দেশের পরিকাঠামোর উন্নয়নে কেন্দ্র ও রাজ্য সরকারগুলির মধ্যে সহযোগিতার আহ্বান জানিয়েছেন
নয়াদিল্লী, ১৮ জানুয়ারি, ২০২২
কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি কেন্দ্র ও রাজ্য সরকারগুলির মধ্যে দেশের পরিকাঠামোর উন্নয়নে আরও সহযোগিতার আহ্বান জানিয়েছেন। তিনি বলেন, পরিকাঠামোর উন্নয়ন নিশ্চিত হলে দেশে ৫ লক্ষ কোটি মার্কিন ডলারের সমতুল অর্থনীতি গড়ে তোলা সম্ভব হবে।
দক্ষিণাঞ্চলের জন্য পিএম-গতিশক্তির ওপর আয়োজিত সম্মেলনের উদ্বোধন করে সোমবার ১৭ই জানুয়ারি মন্ত্রী বলেন, রাজ্য এবং কেন্দ্রের মধ্যে সহযোগিতা ও যোগাযোগ আরও বাড়াতে হবে। এই কর্মসূচিকে সফল করে তোলার জন্য তিনি রাজ্যগুলির থেকে পরামর্শ আহ্বান করেছেন।
কর্ণাটকের মুখ্যমন্ত্রী শ্রী বি এস বোম্মাই বলেন, বড় বড় প্রকল্পগুলির জন্য কেন্দ্র ও রাজ্য সরকারগুলির মধ্যে সহযোগিতা বাড়ানোর এটিই সময়। বিনিয়োগ বাড়াতে তিনি অর্থ দপ্তরের নিয়োগ সরল করা এবং বিভিন্ন প্রকল্পের ক্ষেত্রে দ্রুত ছাড়পত্র দেওয়ার জন্য কেন্দ্রের উদ্দেশে আহ্বান জানিয়েছেন। পুদুচেরীর উপ-রাজ্যপাল ডাঃ শ্রীমতী তামিলিসাই সৌন্দরারাজন বলেছেন, পণ্য ও যাত্রী পরিবহণের জন্য বহুস্তরীয় যোগাযোগ ব্যবস্থা গড়ে তোলা প্রয়োজন। পুদুচেরীর মুখ্যমন্ত্রী শ্রী এন রঙ্গস্বামী যানজট কমাতে উড়ালপুলের গুরুত্বের কথা উল্লেখ করেন। এছাড়াও পুদুচেরীতে হেলিপ্যাড সার্ভিস ও বিমান বন্দরের মানোন্নয়নের কথাও তিনি উল্লেখ করেন। সড়ক পরিবহন ও মহাসড়ক এবং অসামরিক বিমান চলাচল মন্ত্রকের প্রতিমন্ত্রী ডঃ ভি কে সিং বলেন, পি এম গতিশক্তির মাধ্যমে দেশে বিভিন্ন পর্যায়ে যোগাযোগ ব্যবস্থার উন্নতি হবে।
অন্ধ্রপ্রদেশের শিল্প, বাণিজ্য ও তথ্যপ্রযুক্তি মন্ত্রী শ্রী এম গৌতম রেড্ডি জানান, দেশের মধ্যে অন্ধ্রপ্রদেশ সমুদ্রতটের দৈর্ঘের নিরিখে দ্বিতীয়। তিনি ভারতের অর্থনীতির প্রসারের জন্য সমুদ্রতটের গুরুত্বের কথা উল্লেখ করেন। কেরালার পূর্ত ও পর্যটন মন্ত্রী শ্রী পি এ মহাম্মদ রিয়াস বলেন, যেকোন দেশের অর্থনীতির বিকাশের জন্য বৃহৎ ও গতিশীল পরিকাঠামোর প্রয়োজন। তেলেঙ্গানার নগরোন্নয়ন, শিল্প-বাণিজ্য ও তথ্যপ্রযুক্তি মন্ত্রী শ্রী কে টি রামারাও জানান, জাতীয় সড়ক প্রকল্পে তাঁর রাজ্য কেন্দ্রের থেকে যথেষ্ট সহযোগিতা পেলেও তেলেঙ্গানার রেল পরিকাঠামোর আরো উন্নতির প্রয়োজন।
মন্ত্রকের সচিব শ্রী গিরিধর আর্মানে তাঁর স্বাগত ভাষণে রাজ্যস্তরে সহযোগিতার বাড়ানোর জন্য প্রাতিষ্ঠানিক পরিকাঠামো গড়ে তোলার কথা বলেন। সম্মেলনে আন্দামান ও নিকোবর দ্বীপপুঞ্জ, অন্ধ্রপ্রদেশ, কর্ণাটক, কেরালা, লাক্ষ্মাদ্বীপ, মহারাষ্ট্র, পুদুচেরী, তামিলনাড়ু ও তেলেঙ্গানার প্রতিনিধিরা উপস্থিত ছিলেন। পি এম গতিশক্তির বাস্তবায়নে প্রয়োজনীয় পরিকল্পনা শীর্ষক একটি আলোচনা চক্রে বিভিন্ন রাজ্যের উচ্চপদস্থ আধিকারিকরা জাতীয় সড়ক সংক্রান্ত কিছু গুরুত্বপূর্ণ বিষয় উল্লেখ করেন। সম্মেলনে একটি প্রযুক্তি সংক্রান্ত অধিবেশনেরও আয়োজন করা হয়।
CG/CB /NS
(Visitor Counter : 93
অর্থমন্ত্রক
কর আরোপ  আইন ২০২১-এ যে সমস্ত সংশোধন করা হয়েছে, তা কার্যকর করতে সিবিডিটি-র বিজ্ঞপ্তি জারি
নতুন দিল্লি, ২ অক্টোবর, ২০২১
কর আরোপ  আইন ২০২১ অন্য সমস্ত কিছুর সঙ্গে ১৯৬১-র আয়কর আইন সংশোধন করেছে। এই সংশোধনের উদ্দেশ্যই হল ২০১২-র ২৮ মে-র পূর্বে  ভারতীয় সম্পত্তি বিদেশে পরোক্ষ লেনদেনের ক্ষেত্রে ২০১২-র অর্থ আইনের মাধ্যমে আয়কর আইনের ৯ নম্বর ধারায় যে সমস্ত সংশোধন করা হয়েছে, তার ভিত্তিতে ভবিষ্যতে কোন কর দাবি করা যাবে না।
২০২১-এর কর আরোপ আইনে আরও বলা হয়েছে, ২০১২-র ২৮ মে-র পূর্বে ভারতীয় সম্পদের বিদেশে পরোক্ষ হস্তান্তরের ক্ষেত্রে কর আরোপের দাবি  নির্দিষ্ট শর্ত মেনে বাতিল করা হবে, সেই সঙ্গে মামলা প্রত্যাহার বা মামলা মুলতুবি রাখার জন্য হলফনামা দিয়ে জানাতে হবে যে, খরচ, ক্ষতি বা সুদ প্রভৃতির জন্য কোন দাবি দাখিল করা হবে না এবং এই ধরণের অন্যান্য শর্ত পূরণ করা হবে। এই ক্ষেত্রে প্রদত্ত / সংগৃহীত করের পরিমান উল্লিখিত শর্ত পূরণের ক্ষেত্রে কোন সুদ ছাড়াই ফেরত দেওয়া হবে। ১৯৬২-র আয়কর আইন সংশোধনের জন্য খসড়া বিধিতে উপরোক্ত নির্দিষ্ট শর্তাবলিগুলির কথাই উল্লেখ রয়েছে। একই সঙ্গে মুলতুবি হওয়া মামলা প্রত্যাহারের ফরম্যাট এবং পদ্ধতির কথাও এখানে দেওয়া রয়েছে। এসংক্রান্ত বিজ্ঞপ্তি গত ২৮ আগস্ট জনসমক্ষে প্রকাশ করে ৪ সেপ্টেম্বরের মধ্যে সংশ্লিষ্ট সকল পক্ষের পরামর্শ / প্রস্তাব চাওয়া হয়।
সংশ্লিষ্ট সকল পক্ষের কাছ থেকে পাওয়া পরামর্শ / প্রস্তাবগুলি খতিয়ে দেখে এবং কয়েকটি পরামর্শ অন্তর্ভুক্ত করার পর ২০২১-এর কর আরোপ আইনের নিয়মগুলি গত পয়লা অক্টোবর সরকারি গ্রেজেটে বিজ্ঞপ্তি দিয়ে প্রকাশ করা হয়েছে। এই প্রেক্ষিতে ১৯৬২-র আয়কর আইনে নিম্নলিখিত বিধি-নিয়মগুলি অন্তর্ভুক্ত হয়েছে :
• ২০২১-এর কর আরোপ আইনের আওতায় ছাড় সুবিধা দাবি করার ক্ষেত্রে যোগ্য হওয়ার জন্য নির্দিষ্ট শর্তের সংস্থান; এবং
• বিচারাধীন মামলা প্রত্যাহার, খরচ ও ক্ষতির দাবি না জানানোর ক্ষেত্রে হলফনামা দাখিলের ফর্ম ও পদ্ধতি।
উপরোক্ত আইন সম্পর্কিত বিজ্ঞপ্তি এই ওয়েবসাইটে দেওয়া রয়েছে - www.incometaxindia.gov.in.
CG/BD/AS/
(Visitor Counter : 214
কেন্দ্রীয়মন্ত্রিসভা
কেন্দ্রীয় মন্ত্রিসভা নতুন দিল্লি আন্তর্জাতিক সালিশী কেন্দ্র অধ্যাদেশ, ২০১৯ অনুমোদন করল
নয়াদিল্লি, ২৮ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে প্রাতিষ্ঠানিক সালিশী ব্যবস্থার জন্য একটি নিরপেক্ষ ও স্বায়ত্তশাসিত সংস্থা গড়ে তোলার লক্ষ্যে নতুন দিল্লি আন্তর্জাতিক সালিশী কেন্দ্র অধ্যাদেশ জারি করার সিদ্ধান্ত অনুমোদিত হয়েছে। এর ফলে, ভারতকে প্রাতিষ্ঠানিক সালিশী ব্যবস্থার একটি হাব হিসাবে গড়ে তোলার পথ প্রশস্ত হবে। আন্তর্জাতিক এবং অভ্যন্তরীণ ক্ষেত্রে সালিশী ব্যবস্থা পরিচালনের জন্য একটি প্রধান কেন্দ্র হিসেবে এটি চালু করার কথা ভাবা হয়েছে। এছাড়া, আলোচনা, মীমাংসা এবং মধ্যস্থতার মাধ্যমে শিল্প সংক্রান্ত সমস্যা নিরসনের জন্য প্রশাসনিক সহায়তা এবং সুযোগ-সুবিধা দেওয়া হবে। এই লক্ষ্যে নথিভুক্ত সালিশীকারী, আলোচনা-মধ্যস্থতাকারীদের নিয়ে একটি পেশাদার প্যানেল গড়ে তোলা হবে। অভ্যন্তরীণ এবং আন্তর্জাতিক পর্যায়ে সালিশী এবং মধ্যস্থতার জন্য সুলভে এবং সময় নিরপেক্ষভাবে কাজ চালানোর ব্যবস্থা হবে।
প্রস্তাবিত এই সালিশী কেন্দ্রের প্রধান হবেন সংস্থার চেয়ারপার্সন, যাঁর সুপ্রিম কোর্ট বা হাইকোর্টের বিচারপতি হিসেবে কাজের অভিজ্ঞতা থাকবে এবং সালিশী সংক্রান্ত আইন ও পরিচালন ব্যবস্থা বিষয়েও পর্যাপ্ত অভিজ্ঞতা থাকবে। কেন্দ্রীয় সরকার ভারতের প্রধান বিচারপতির সঙ্গে আলোচনাক্রমে সালিশী কেন্দ্রের চেয়ারপার্সন নিয়োগ করবে। এছাড়াও, এই কেন্দ্রে দু’জন পূর্ণ সময়ের অথবা আংশিক সময়ের সদস্য থাকবেন। বণিকসভার একজন প্রতিনিধিকে আংশিক সদস্য হিসেবে নির্দিষ্ট সময়ের জন্য নিয়োগ করা হবে। এছাড়া, আইন সংক্রান্ত দপ্তরের সচিব, ব্যয় সংক্রান্ত বিভাগের আর্থিক উপদেষ্টা এবং সালিশী কেন্দ্রের প্রধান কার্যনির্বাহী আধিকারিক পদাধিকারবলে এই কেন্দ্রের সদস্য হবেন।
CG/PB/DM
(Visitor Counter : 71
প্রধানমন্ত্রীরদপ্তর
মিলাদ-উন-নবি উপলক্ষে দেশবাসীকে শুভেচ্ছা প্রধানমন্ত্রীর
নয়াদিল্লি, ১০ নভেম্বর, ২০১৯
প্রধানমন্ত্রী শ্রী নরেন্দ্র মোদী মিলাদ-উন-নবি উপলক্ষে দেশবাসীকে শুভেচ্ছা জানিয়েছেন।
এক বার্তায় তিনি বলেছেন, “মিলাদ-উন-নবির শুভেচ্ছা। ইসলাম ধর্মের প্রবর্তক মহম্মদের আদর্শ ও মূল্যবোধ সমাজে সম্প্রীতি ও সহমর্মীতার মানসিকতাকে আরও নিবিড় করুক। সর্বত্র শান্তি বজায় থাকুক”।
CG/BD/SB
(Visitor Counter : 74
প্রধানমন্ত্রীরদপ্তর
২০২২-এর জাতীয় ক্রীড়া প্রতিযোগিতার সমাপ্তিতে ক্রীড়াবিদদের আন্তরিক শুভেচ্ছা জানিয়েছেন প্রধানমন্ত্রী
নয়াদিল্লি, ১৩ অক্টোবর ২০২২
২০২২-এর জাতীয় ক্রীড়া প্রতিযোগিতায় যে সমস্ত ক্রীড়াবিদ অংশ নিয়েছেন প্রধানমন্ত্রী শ্রী নরেন্দ্র মোদী তাঁদের আন্তরিক শুভেচ্ছা জানিয়েছেন এবং যাঁরা পদক জিতেছেন তাঁদের অভিবাদন জানিয়েছেন। ২০২২-এর জাতীয় ক্রীড়া প্রতিযোগিতার ব্যাপক সাফল্যের উল্লেখ করে প্রধানমন্ত্রী বলেছেন, ক্রীড়াবিদরা ক্রীড়া পরিকাঠামোর ব্যাপক প্রশংসা করেছেন। পাশাপাশি, স্বচ্ছতার প্রসার, প্লাস্টিক বর্জ্য কমিয়ে আনা এবং বর্জ্যের পুনর্ব্যবহারের ওপর সচেতনতা বৃদ্ধি সহ সুস্থায়ীত্বের ওপর আলোকপাত করার ক্ষেত্রে এই ক্রীড়ানুষ্ঠান স্মরণীয় হয়ে থাকবে। আতিথেয়তার জন্য গুজরাট সরকার এবং সেখানকার অধিবাসীদের ভূয়সী প্রশংসা করেন প্রধানমন্ত্রী।
একগুচ্ছ ট্যুইটে প্রধানমন্ত্রী বলেন –
“২০২২-এর জাতীয় ক্রীড়া প্রতিযোগিতা গতকাল শেষ হয়েছে। প্রত্যেক ক্রীড়াবিদ, যাঁরা এতে অংশ নিয়েছেন এবং ক্রীড়া মানসিকতাকে উদ্বুদ্ধ করেছেন তাঁদের আমি অভিবাদন জানাই। প্রতিযোগিতায় পদক জয়ীদের আমি শুভেচ্ছা জানাচ্ছি। তাঁদের সাফল্যে আমি গর্বিত। সমস্ত ক্রীড়াবিদের ভবিষ্যৎ প্রয়াসের প্রতি আমার আন্তরিক শুভেচ্ছা রইল।”
“এ বছরের জাতীয় ক্রীড়া প্রতিযোগিতা বিভিন্ন কারণে অনন্য। ক্রীড়াবিদরা ক্রীড়া পরিকাঠামোর ভূয়সী প্রশংসা করেছেন। প্রথাগত বিভিন্ন ক্রীড়া প্রতিযোগিতায় ব্যাপক অংশগ্রহণও একটি আলোকপাত করার মতো বিষয়।”
“২০২২-এর জাতীয় ক্রীড়া প্রতিযোগিতা স্বচ্ছতার প্রসার, প্লাস্টিক বর্জ্য কমিয়ে আনা এবং বর্জ্যের পুনর্ব্যবহারের ওপর সচেতনতা বৃদ্ধি সহ সুস্থায়ীত্বের ওপর আলোকপাত করার জন্য স্মরণীয় হয়ে থাকবে। এর পাশাপাশি, ক্রীড়ানুষ্ঠান চলাকালীন আতিথেয়তার জন্য গুজরাট সরকার এবং সেখানকার অধিবাসীদের আমি ভূয়সী প্রশংসা করছি।”
(PG/AB/DM
প্রধানমন্ত্রীরদপ্তর
প্রধানমন্ত্রী অর্থনীতিবিদ এবং বিশেষজ্ঞদের সঙ্গে “আর্থিক নীতি- ভবিষ্যতের পথ” শীর্ষক আলোচনায় মতবিনিময় করেন
নয়াদিল্লি, ২২ জুন ২০১৯
প্রধানমন্ত্রী শ্রী নরেন্দ্র মোদী আজ নতুনদিল্লীতে নীতি আয়োগ আয়োজিত “আর্থিক নীতি-ভবিষ্যতের পথ” শীর্ষক এক আলোচনায় যোগ দেন। ওই অনুষ্ঠানে তিনি চল্লিশ জন অর্থনীতিবিদ এবং অন্যান্য বিশেষজ্ঞদের সঙ্গে মতবিনিময় করেন।
ম্যাক্রো অর্থনীতি ও কর্মসংস্থান, কৃষি ও জলসম্পদ, রপ্তানি, শিক্ষা এবং স্বাস্থ্য এই ౼পাঁচটি ক্ষেত্রে অংশগ্রহণকারীরা তাঁদের মতামত জানান।
প্রধানমন্ত্রী অর্থনীতির বিভিন্ন ক্ষেত্রে পরামর্শ এবং মতামতের জন্য অংশগ্রহণকারীদের ধন্যবাদ জানান।
কেন্দ্রীয় মন্ত্রী শ্রী পীযুষ গোয়েল এবং শ্রী রাও ইন্দরজিত সিং, নীতি আয়োগের ভাইস চেয়ারম্যান শ্রী রাজীব কুমার সহ কেন্দ্রীয় সরকার ও নীতি আয়োগের উচ্চপদস্থ আধিকারিকরা এই অনুষ্ঠানে উপস্থিত ছিলেন।
CG/CB
(Visitor Counter : 102
প্রতিরক্ষামন্ত্রক
ভারত মহাসাগরীয় অঞ্চলে ভারতীয় নৌ ও বিমান বাহিনীর সঙ্গে মার্কিন নৌ বাহিনীর সমন্বিত দ্বিপাক্ষিক মহড়া সম্পন্ন হয়েছে
নয়াদিল্লী, ২৫ জুন, ২০২১
ভারত মহাসাগর অঞ্চলে ভারতীয় নৌ ও বিমান বাহিনীর সঙ্গে মার্কিন নৌ বাহিনীর সমন্বিত দু-দিনের দ্বিপাক্ষিক মহড়া শেষ হয়েছে বৃহস্পতিবার। দুই দেশের মধ্যে প্রতিরক্ষা ক্ষেত্রে সমন্বয় জোরদার করে তোলা এবং কম্পিউটার ব্যবস্থাপনার দক্ষতা বৃদ্ধির লক্ষ্যে দুই দেশের বাহিনীর মধ্যে এই মহড়ার আয়োজন করা হয়। মহড়ায় অত্যাধুনিক বিমান প্রতিরক্ষা অনুশীলন চালানো হয়।এমনকি ডুবোজাহাজ ধ্বংস করার কৌশল সহ একাধিক বিষয় তুলে ধরা হয়। ভারতীয় নৌ বাহিনী গাইডেড মিশাইল ফ্রিগেটস টেগ, সামুদ্র অঞ্চলের আকাশপথে আধিপত্য বিরাজকারী যুদ্ধ বিমান মিগ-২৯কে, দূরবর্তী উপকূল অঞ্চলে নজরদারি বিমান বি৮আই, সেকিং ৪২বি এবং কামভ এইডাব্লু হেলিকপ্টার অংশ নেয়। এছাড়াও ভারতীয় বিমান বাহিনীর জাগুয়ার এসইউ ৩০এমকেআই যুদ্ধ বিমান এই মহড়ায় অংশ নেয়। অন্যদিকে আমেরিকার নিমিটস শ্রেণীভুক্ত বিমান বাহক জাহাজ রোনাল্ড রিগন, ই২ডি এইডাব্লুঅ্যান্ডসি বিমান সহ অত্যাধুনিক বিমান ও জাহাজ এই মহড়ায় যোগ দেয়। এই মহড়া দুই দেশের মধ্যে সহযোগিতাকে জোরদার করে তোলার পাশাপাশি পারস্পরিক মূল্যবোধকে শক্তিশালীকরণ, ইন্দো-প্রশান্ত মহাসাগর অঞ্চলে উন্মুক্ত ও অন্তর্ভুক্তমূলক প্রতিশ্রুতিপূরণ, সমুদ্র ক্ষেত্রে স্বাধীনতা বজায় রাখা ও বিধি ভিত্তিক আন্তর্জাতিক নির্দেশিকা পালনের ক্ষেত্রে এক উল্লেখযোগ্য মাইলফলক লাভ করেছে।
CG/SS/NS
(Visitor Counter : 136
আদিবাসীবিষয়কমন্ত্রক
উপজাতি সম্প্রদায়ের উন্নয়নে ৪০টি কেন্দ্রীয় মন্ত্রক/বিভাগ বাধ্যতামূলকভাবে তহবিল সীমা ৪.৩ শতাংশ থেকে ১৭.৫ শতাংশ পর্যন্ত করেছে
নতুন দিল্লি, ১৭ সেপ্টেম্বর, ২০২০
উপজাতি গবেষণা প্রতিষ্ঠান পরিচালিত গবেষণায় উপজাতিদের বিভিন্ন সমস্যা তুলে ধরা হয়েছে। মহারাষ্ট্রের এই প্রতিষ্ঠান যে বিষয়ে গবেষণা করেছে তা হল –
 মহারাষ্ট্রে ক্ষতিগ্রস্ত পরিযায়ী উপজাতিদের মধ্যে - কুর্কু উপজাতিদের জীবন জীবিকা, সম্পদ, স্বাস্থ্য, খাদ্যাভাস
 মহারাষ্ট্রে ক্ষতিগ্রস্ত পরিযায়ী উপজাতিদের মধ্যে – কাটকারি উপজাতিদের জীবন জীবিকা, সম্পদ, স্বাস্থ্য, খাদ্যাভাস
 ট্রাইবিকন : “উপজাতি স্বাস্থ্য গবেষণা, বিষয়ক, প্রতিবন্ধকতা এবং সুযোগ সুবিধা”-এর উপর জাতীয় সম্মেলন
 বুলধানা জেলার ভিলানা ও পাভরা সম্প্রদায়ের নৃতাত্বিক গবেষণা ইত্যাদি।
কেন্দ্রীয় উপজাতি বিষয়ক মন্ত্রক, উপজাতি সম্প্রদায়ের মানুষের জীবন জীবিকা, স্বাস্থ্য, সাক্ষরতা বিষয়ে মানোন্নয়নে একাধিক প্রকল্প কর্মসূচী গ্রহণ করেছে। উপজাতি সম্প্রদায়ের উন্নয়নে ৪০টি কেন্দ্রীয় মন্ত্রক/বিভাগ বাধ্যতামূলকভাবে তহবিল সীমা ৪.৩ শতাংশ থেকে ১৭.৫ শতাংশ পর্যন্ত করেছে।
উপজাতি প্রকল্পে বিশেষ কেন্দ্রীয় সহায়তা প্রদান করা হচ্ছে। নবম এবং দশম শ্রেণীর দরিদ্র উপজাতি ছাত্র-ছাত্রীদের পড়াশুনার জন্য প্রাক মাধ্যমিক বৃত্তি কর্মসূচী চালু করা হয়েছে। এমনকি মাধ্যমিক পরবর্তী বৃত্তি কর্মসূচীও সূচনা করা হয়েছে। তপসিলি উপজাতি ছাত্র-ছাত্রীদের উচ্চ শিক্ষার জন্য জাতীয় ফেলোশিপ এবং বৃত্তি কর্মসূচী চালু করা হয়েছে। বিদেশে উচ্চ শিক্ষার জন্য বৃত্তি সহায়তা প্রদানমূলক কর্মসূচীও গ্রহণ করা হয়েছে। এর পাশাপাশি ছোট বনজ সম্পদের ন্যূনতম সহায়ক মূল্য বৃদ্ধি করা হয়েছে। একলব্য মডেলে আবাসিক বিদ্যালয় তৈরি করা হয়েছে। উপজাতি গবেষণা প্রতিষ্ঠনগুলিকে সহায়তা প্রদান করা হচ্ছে। তপশিলি ও উপজাতিভুক্ত মানুষের কল্যাণে কর্মরত বিভিন্ন স্বেচ্ছাসেবী সংগঠনের কাজের জন্য আর্থিক অনুদান প্রদান করা হয়েছে। আদিবাসী উৎসব গবেষণা তথ্য এবং জনশিক্ষা প্রসারে কর্মসূচী গ্রহণ করা হয়েছে। উপজাতি পণ্যগুলিকে বাজারজাত করা এবং উন্নতিসাধনের জন্য ট্রাই ফেড-কে প্রাতিষ্ঠানিক সহায়তা প্রদান করা হচ্ছে।
রাজ্যসভায় আজ লিখিত উত্তরে এই তথ্য জানিয়েছেন কেন্দ্রীয় উপজাতি বিষয়ক মন্ত্রী শ্রী অর্জুন মুন্ডা।
(CG/SS/SKD
কেন্দ্রীয়মন্ত্রিসভা
প্রধানমন্ত্রী শ্রম যোগী মন ধন যোজনার জন্য নাম নথিভুক্তিকরণ সংস্থা হিসাবে অভিন্ন পরিষেবা কেন্দ্রগুলিকে সামিল করার প্রস্তাবে মন্ত্রিসভার অনুমোদন
নয়াদিল্লি, ২৮ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার বৈঠকে প্রধানমন্ত্রী শ্রম যোগী মন ধন যোজনার জন্য নাম নথিভুক্তিকরণ সংস্থা হিসাবে অভিন্ন পরিষেবা কেন্দ্রগুলিকে সামিল করার প্রস্তাবে অনুমোদন করা হয়েছে। মন্ত্রিসভার এই সিদ্ধান্তের ফলে অসংগঠিত ক্ষেত্রের শ্রমিকরা ৬০ বছর বয়স পূর্ণ করলে সামজিক সুরক্ষা হিসাবে মাসিক ৩ হাজার টাকা পেনশন পাবেন।
CG/BD/SB
(Visitor Counter : 32
প্রধানমন্ত্রীরদপ্তর
রামনবমী উপলক্ষে দেশবাসীকে শুভেচ্ছা প্রধানমন্ত্রীর
নতুন দিল্লি, ২ এপ্রিল, ২০২০
রামনবমীর পবিত্র অনুষ্ঠানে দেশবাসীকে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় প্রধানমন্ত্রী বলেছেন, "রাম নবমীর শুভ অনুষ্ঠান উপলক্ষে সকল দেশবাসীকে আন্তরিক শুভেচ্ছা। জয় শ্রী রাম!"
(CG/SS
স্বাস্থ্যওপরিবারকল্যাণমন্ত্রক
বিভিন্ন স্বাস্থ্য প্রকল্পে অর্থ বরাদ্দ বৃদ্ধি
নয়াদিল্লী, ৯ মার্চ, ২০২১
২০২০-২১ অর্থবর্ষের তুলনায় ২০২১-২২ অর্থবর্ষে স্বাস্থ্য প্রকল্পে বাজেট বরাদ্দ ৭.৯৫ শতাংশ বৃদ্ধি করা হয়েছে।
কেন্দ্রীয় স্বাস্থ্য ও পরিবার কল্যাণ দপ্তরের নির্ধারিত কেন্দ্রীয় প্রকল্প ক্ষেত্রের আওতায় ২০২১-২২ অর্থবর্ষে প্রধানমন্ত্রী স্বাস্থ্য সুরক্ষা যোজনায় ৭ হাজার কোটি টাকা বরাদ্দ করা হয়েছে। পরিবার কল্যাণ প্রকল্পের আওতায় ২০২১-২২ অর্থবর্ষে গণশিক্ষা-আইইসি  ক্ষেত্রে ৬০ কোটি, গণ গবেষণা কেন্দ্রগুলির জন্য ২৯.০৫ কোটি, পরিচালন তথ্য ব্যবস্থাপনা ক্ষেত্রে ৩৫.২২ কোটি, গর্ভনিরোধক সামাজিক বিপণন ক্ষেত্রে ৭০ কোটি, গর্ভনিরোধক সামগ্রী বিনামূল্যে বিতরণ প্রক্রিয়ার জন্য দেড়শো কোটি, ন্যাশনাল কমিশন অন পপুলেশন ক্ষেত্রের জন্য ০.০১ কোটি, অন্যান্য মন্ত্রকের পরিবার কল্যাণ কর্মসূচি প্রকল্পে ০.০১ কোটি, সরকারি-বেসরকারী উদ্যোগে পরিচালিত এনজিও-গুলির জন্য ০.০১ কোটি, বিশ্ব স্বাস্থ্য সংস্থার সহযোগিতায় পরিচালিত জাতীয় পোলিও নজরদারি প্রকল্পে ৪২.৮৫ কোটি, জাতীয় এইডস্ ও এসটিডি নিয়ন্ত্রণ কর্মসূচি ক্ষেত্রে ২ হাজার ৯০০ কোটি সহ অন্যান্য প্রকল্প ও কর্মসূচি ক্ষেত্রে মোট ১০,৫৩৬.৬৩ কোটি টাকার অর্থ বরাদ্দ করা হয়েছে।
কেন্দ্রীয় সরকার পোষিত প্রকল্পগুলির আওতায় ২০২১-২২ অর্থবর্ষে জাতীয় গ্রামীণ স্বাস্থ্য মিশনে ৩০ হাজার ১০০ কোটি টাকা বরাদ্দ করা হয়েছে। জাতীয় শহর স্বাস্থ্য মিশন ক্ষেত্রে ১ হাজার কোটি, ওষুধ পরিচালন ব্যবস্থাপনাকে শক্তিশালী করে তোলার জন্য ১৭৫ কোটি এবং স্বাস্থ্য ক্ষেত্রের সঙ্গে যুক্ত অন্যান্য কর্মসূচির জন্য ৫০০.৫০ কোটি টাকা বরাদ্দ করা হয়েছে। এছাড়াও স্বাস্থ্য ও চিকিৎসা শিক্ষার জন্য মানব সম্পদ ক্ষেত্রে ৪ হাজার ৮০০ কোটি, জাতীয় স্বাস্থ্য সুরক্ষা প্রকল্পে ১ কোটি ও আয়ুষ্মান ভারত- প্রধানমন্ত্রী জন আরোগ্য যোজনায় ৬ হাজার ৪০০ কোটি টাকা বরাদ্দ করা হয়েছে। চলতি বছরের পয়লা মার্চ পর্যন্ত কোভিড-১৯ জরুরি অবস্থা মোকাবিলা এবং স্বাস্থ্য ব্যবস্থাপনা প্রস্তুতি প্যাকেজে ৬৩,৪৭.৫৫ কোটি টাকা বরাদ্দ করা হয়েছে।২০২০-২১ অর্থবর্ষে স্বাস্থ্যকর্মী এবং প্রথম সারির কর্মীদের জন্য কোভিড-১৯ টিকাকরণ প্রক্রিয়ায় ৩৬০ কোটি টাকা বরাদ্দ করা হয়েছে।
রাজ্যসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় স্বাস্থ্য ও পরিবার কল্যাণ মন্ত্রকের প্রতিমন্ত্রী শ্রী অশ্বিনী কুমার চৌবে।
প্রতিরক্ষামন্ত্রক
নৌ-বাহিনীর প্রধান অ্যাডমিরাল আর হরি কুমারের জাপান সফর
নয়াদিল্লি, ১০ নভেম্বর ২০২২
গত ৫-৯ নভেম্বর নৌ-বাহিনীর প্রধান অ্যাডমিরাল আর হরি কুমার সরকারিভাবে জাপান সফর করেন। সফরকালে, ইয়োকোসুকায় জাপান মেরিটাইম সেলফ ডিফেন্স ফোর্স -এর ৭০তম প্রতিষ্ঠা দিবস উদযাপন উপলক্ষে আন্তর্জাতিক নৌবহর পর্যালোচনা  প্রত্যক্ষ করেন তিনি। জাপানের প্রধানমন্ত্রী শ্রী ফুমিও কিশিদা বিভিন্ন নৌ-বাহিনীর তরফে অংশগ্রহণ করা বিশিষ্ট প্রতিনিধিবর্গের সঙ্গে জেএমএসডিএফ-এর জাহাজ ‘ইজুমো’তে করে এই নৌবহর পর্যালোচনা প্রত্যক্ষ করেন। ভারতীয় যুদ্ধ জাহাজ ‘শিবালিক’ এবং ‘কামোরতা’ এই আন্তর্জাতিক নৌবহর পর্যালোচনায় অংশ নেয়। নৌ-বাহিনীর পূর্বাঞ্চলীয় শাখার ফ্ল্যাগ অফিসার কম্যান্ডিং রিয়ার অ্যাডমিরাল সঞ্জয় ভাল্লা ‘আইএনএস শিবালিক’ থেকে এই নৌবহর পর্যালোচনাতে অংশ নেন। দেশীয় প্রযুক্তিতে তৈরি এই দুটি ভারতীয় যুদ্ধ জাহাজের আন্তর্জাতিক নৌবহর পর্যালোচনায় অংশগ্রহণ আন্তর্জাতিক নৌ-বাহিনীগুলির সামনে জাহাজ নির্মাণে ভারতীয় শিপইয়ার্ডগুলির দক্ষতাকে তুলে ধরে।
আন্তর্জাতিক নৌবহর পর্যালোচনার পাশাপাশি, সভাপতি হিসেবে জাপান ইয়োকোহামায় ৭-৮ নভেম্বর অষ্টাদশ ওয়েস্টার্ন প্যাসিফিক ন্যাভাল সিম্পোজিয়াম  আয়োজন করে। এই সিম্পোজিয়ামে ভারত ১৯৯৮ সাল থেকে পর্যবেক্ষকের ভূমিকা পালন করছে। ডব্লিউপিএনএস-এ অ্যাডমিরাল আর হরি কুমার নীতি-নির্ভর শাসনের ওপর গুরুত্ব আরোপ করে ভারতীয় নৌ-বাহিনীর দায়বদ্ধতাকে তুলে ধরেন এবং ভারত-প্রশান্ত মহাসাগরীয় এলাকায় সামুদ্রিক নিরাপত্তার ক্ষেত্রে যৌথ দায়বদ্ধতার ধারণার ক্ষেত্র প্রসারের লক্ষ্যে ইন্ডিয়ান ওশন ন্যাভাল সিম্পোজিয়াম-এর ভূমিকার ওপর আলোকপাত করেন।
এ বছরের ‘মালাবার’ নৌ-মহড়া জাপান আয়োজন করছে। ১৯৯২ থেকে শুরু হওয়া এই মহড়ার ৩০তম বার্ষিকী উদযাপিত হচ্ছে। জাপানে অনুষ্ঠিত ‘মালাবার’ নৌ-মহড়ায় ভারতীয় নৌ-বাহিনীর পি৮১ সমুদ্রে টহলদারি যুদ্ধ বিমান যোগ দেয়। এই নৌ-মহড়া ১৫ নভেম্বর পর্যন্ত চলবে।
আন্তর্জাতিক এই নৌ-মহড়া সফলভাবে আয়োজন ও পরিচালনা করার জন্য জেএমএসডিএফ-এর প্রধান অ্যাডমিরাল সাকাই রায়োকে অভিনন্দন জানান অ্যাডমিরাল আর হরি কুমার।
নৌ-বাহিনীর প্রধানের এই জাপান সফর ভারত-প্রশান্ত মহাসাগরীয় এলাকায় বহুস্তরীয় সামুদ্রিক নিরাপত্তায় ভারতের সর্বতো সমর্থনকে তুলে ধরে। এর পাশাপাশি, জাপানের সঙ্গে উচ্চ পর্যায়ের দ্বিপাক্ষিক নিরাপত্তা সহযোগিতার ক্ষেত্রও প্রসার লাভ করেছে।
PG/AB/DM
(Visitor Counter : 90
প্রধানমন্ত্রীরদপ্তর
প্রধানমন্ত্রী কার্গিল বিজয় দিবস বীর সেনানীদের শ্রদ্ধা জানিয়েছেন
নয়াদিল্লি, ২৬ জুলাই, ২০২২
প্রধানমন্ত্রী শ্রী নরেন্দ্র মোদী কার্গিল বিজয় দিবস উপলক্ষে দেশ রক্ষায় কার্গিলে বীর যোদ্ধাদের সর্বোচ্চ আত্মবলিদান ও অসীম সাহসের জন্য শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেন,
“কার্গিল বিজয় দিবস ভারত মাতার শৌর্য্য ও বীরত্বের প্রতীক। এই উপলক্ষে মাতৃভূমির রক্ষায় আত্মবলিদান দেওয়া দেশের সব সাহসী সেনানীদের আমার শত শত প্রনাম। জয় হিন্দ!”
PG/PM/NS
(
স্বাস্থ্যওপরিবারকল্যাণমন্ত্রক
কোভিড-১৯ : গুজব বনাম প্রকৃত তথ্য
স্বাস্থ্য মন্ত্রক সমস্ত কোভিড-১৯ রোগীদের জন্য যক্ষার  পরীক্ষা এবং সমস্ত চিহ্নিত যক্ষা রোগীদের কোভিড-১৯ পরীক্ষার সুপারিশ করেছে
যক্ষা রোগের বৃদ্ধিকে কোভিড-১৯-এর সঙ্গে সম্পর্কিত করার ক্ষেত্রে প্রমাণের যথেষ্ট অভাব রয়েছে
নতুন দিল্লি, ১৭ জুলাই, ২০২১
কয়েকটি সংবাদ মাধ্যমে প্রকাশিত হয়েছে যে, অভিযোগ উঠেছে সম্প্রতি করোনা আক্রান্ত রোগীদের মধ্যে যক্ষা রোগের প্রকোপ বেড়েছে। শুধু তাই নয়, প্রতিদিন প্রায় এক ডজন এরকম ধরনের রোগী পেয়ে চিকিৎসকরা উদ্বিগ্ন হয়ে পড়েছেন।
তবে, বিষয়টি নিয়ে স্পষ্ট ভাবে বলা হয়েছে যে, স্বাস্থ্য ও পরিবারকল্যাণ মন্ত্রকের পক্ষ থেকে পরামর্শ দেওয়া হয়েছে করোনা আক্রান্ত সমস্ত রোগীর জন্য যক্ষার পরীক্ষা করাতে হবে। এছাড়াও সমস্ত যক্ষা রোগীদের ক্ষেত্রে করোনা সংক্রান্ত পরীক্ষা করাতে হবে।
সব কটি রাজ্য ও কেন্দ্রশাসিত অঞ্চলকে ২০২০ সালের আগস্ট মাসে এ বিষয়ে নজরদারি এবং অনুসন্ধানের ব্যবস্থা করতে বলা হয়েছিল।
এই বিষয়টি ছাড়াও, স্বাস্থ্য ও পরিবারকল্যাণ মন্ত্রকের পক্ষ থেকে বহুবিধ পরামর্শ এবং পথনির্দেশ নিয়মিতভাবে দেওয়া হচ্ছে। যক্ষ্মা আক্রান্ত রোগী ছাড়াও আরও অনেক ফুসফুসের রোগ যেমন, সিভিয়ার অ্যাকিউট রেস্পিরেটরি ইনফেকশানস এবং ইনফ্লুয়েঞ্জা লাইক ইলনেস-প্রভৃতি রয়েছে, যার সঙ্গে করোনা পরীক্ষা করানোর পরামর্শ দেওয়া হয়েছে।
করোনা সম্পর্কিত বিধিনিষেধের প্রভাবে ২০২০ সালে যক্ষা আক্রান্তের সংখ্যা ২৫ শতাংশ কমে গিয়েছিল। তবে এই ধরনের রোগ যাতে না বাড়ে সেজন্য সমস্ত স্তরে প্রচেষ্টা চালানো হচ্ছে।
বর্তমানে যথেষ্ট পরিমাণে কোন রকম তথ্যপ্রমাণ নেই যে, করোনা আক্রান্ত হলে সেই রোগী যক্ষার সম্ভাবনা থাকে। করোনা আক্রান্ত হওয়ার পর যক্ষা রোগীর সংখ্যা বেড়েছে এমন তথ্যও নেই।
যক্ষ্মা বা টিবি এবং করোনা এই দুই রোগই সংক্রমণের কারণে হয়। সংক্রামক ব্যাধি হিসেবেই এই দুই রোগ চিহ্নিত। দু ধরনের রোগেই ফুসফুসে আক্রমণ ঘটে। কাশি, জ্বর এবং শ্বাসকষ্টের লক্ষণ থাকে। যদিও যক্ষার ক্ষেত্রে রোগ-জীবাণুর উন্মেষ পর্ব দীর্ঘ সময় ধরে হয়। রোগ ধীরে ধীরে শুরু হয়।
সবচেয়ে বড় কথা, যক্ষার যে ব্যাসিলি জীবাণু তা মানব শরীরে সুপ্ত বা নিষ্ক্রিয় অবস্থায় থাকতে পারে। যদি কোন ব্যক্তির রোগ প্রতিরোধ ক্ষমতা কোন কারণে কমে যায় তখন সেই জীবাণু কয়েকগুণ বৃদ্ধি পেয়ে আক্রমন ঘটায়। তেমনি করোনা আক্রান্ত রোগীর ক্ষেত্রেও রোগী সুস্থ হয়ে ওঠার পরও ভাইরাস আক্রমণের ফলে শরীরের রোগ প্রতিরোধ ক্ষমতা কমে যেতে পারে, বা স্টেরয়েড চিকিৎসার ফলেও রোগ প্রতিরোধ ক্ষমতা হ্রাস পেতে পারে।
সার্স-কোভ-টু সংক্রমণ একজন ব্যক্তিকে আরও সংবেদনশীল করে তুলতে পারে।
আসলে যক্ষা হচ্ছে কালো ছত্রাক বা ব্ল্যাক ফাঙ্গাসের মতো সুযোগ সন্ধানী সংক্রমণ।
CG/ SB
(Visitor Counter : 1011
প্রধানমন্ত্রীরদপ্তর
ব্রিজ ওয়াটার অ্যাসোসিয়েটসের সহ প্রতিষ্ঠাতা রে ডালিও-র সঙ্গে প্রধানমন্ত্রীর বৈঠক
নতুন দিল্লি, ২১ জুন, ২০২৩
প্রধানমন্ত্রী শ্রী নরেন্দ্র মোদী আজ মার্কিন যুক্তরাষ্ট্রের নিউইয়র্কে মার্কিন বিনিয়োগকারী, লেখক এবং ব্রিজ ওয়াটার অ্যাসোসিয়েটসের হেজ ফান্ডের সহ প্রতিষ্ঠাতা রে ডালিও-র সঙ্গে বৈঠক করেছেন।
রে ডালিও-র সঙ্গে আলাপচারিতায় প্রধানমন্ত্রী, ভারতের অর্থনৈতিক বিকাশ দ্রুততর করার লক্ষ্যে তাঁর সরকারের গৃহীত বিভিন্ন সংস্কার প্রয়াস তুলে ধরেন। এর মধ্যে আইনী বাধ্যবাধকতার বোঝা হ্রাস করা, বিপুল সংখ্যক আইনী সংস্থানকে অপরাধমূলক তালিকা থেকে বের করে আনা প্রভৃতি রয়েছে। প্রধানমন্ত্রী রে ডালিও-কে ভারতে আরও বিনিয়োগের আমন্ত্রণ জানিয়েছেন।
CG/SD/SKD/ ReleaseID: 1933801 / 21 June, 2023
(
প্রধানমন্ত্রীরদপ্তর
২০২২-এর কমনওয়েলথ ক্রীড়া প্রতিযোগিতায় ব্রোঞ্জ পদক জয়ী ভারোত্তোলক পি গুরুরাজাকে প্রধানমন্ত্রীর অভিনন্দন
নয়াদিল্লি, ৩০ জুলাই, ২০২২
প্রধানমন্ত্রী শ্রী নরেন্দ্র মোদী ২০২২-এর কমনওয়েলথ ক্রীড়া প্রতিযোগিতায় ব্রোঞ্জ পদক জয়ী ভারোত্তোলক পি গুরুরাজাকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “পি গুরুরাজার সাফল্যে আমি উচ্ছ্বসিত! কমনওয়েলথ ক্রীড়া প্রতিযোগিতায় ব্রোঞ্জ পদক জয়ের জন্য তাঁকে অভিনন্দন জানাই। তিনি তাঁর ক্ষমতা প্রদর্শনের সঙ্গে সঙ্গে দৃঢ় সংকল্প দেখিয়েছেন। তাঁর ভবিষ্যৎ ক্রীড়া জীবনে আমি আরও অনেক সাফল্য কামনা করি।”
PG/CB/NS
(